**A Gyulai Törvényszék** **16.Fpk.120/2020.számú** végzésében a **KRÍZIS KONTROLL KFT.** (*székhely:* 1111 Budapest, Bicskei út 6 fsz.2. *cégjegyzékszám*: 01-09-173701, *adószám*: 24366878-2-43) jelölte ki a **GAMI Consulting Szolgáltató és Kereskedelmi Korlátolt Felelősségű Társaság „felszámolás alatt”** (*székhely:* 5800 Mezőkovácsháza, Nyírfa u.29.; *cégjegyzékszám: 04 09 008389, adószám:* 14434088-2-04) felszámolási eljárásának lefolytatására.

**3. NYILVÁNOS PÁLYÁZAT**

útján értékesítésre harmadik alkalommal meghirdeti az Adós Társaság tulajdonát képező gépjárművet:

|  |  |  |  |  |  |  |
| --- | --- | --- | --- | --- | --- | --- |
| **Gyártmány** | **Típus** | **Rendszám** | **Gyártási éve** | **Becsérték** | **Minimálár** | |
| SUZUKI | SX4 GY | KWT-517 | 2007 | 866.000,- Ft | | 606.200,- Ft | |

**Az ingóság becsértéke: 866.000,- Ft + Áfa, *azaz nyolcszázhatvanhatezer forint + általános forgalmi adó.***

**A tárgyi eszköz minimálára: 433.000,- Ft + Áfa, *azaz négyszázharmincháromezer forint + általános forgalmi adó, azaz a becsérték 50 %-a.***

**Ajánlati biztosíték összege: 43.300,- Ft, *azaz negyvenháromezer-háromszáz forint.***

A felszámoló a 237/2009 (X.20.) Korm. rendelet szerint előírt értesítendő hitelező(ke)t az értékesítési hirdetményről előzetesen tájékoztatta.

A minimálár csökkentését 237/2009. (X. 20.) Korm. rendelet 4. § (2a) bekezdésében megjelölt személyek írásban nem ellenezték.

**II.**

A pályázónak a megpályázott vagyonelemek tekintetében meghatározott ajánlati biztosítékot (bánatpénzt) a pályázat benyújtása előtt be kell fizetnie **a felszámoló szervezet elkülönített, 11744034-20065465 számú bankszámlájára.** A közlemény rovatban kérjük feltüntetni: **GAMI Consulting KFT. "f. a." és az EÉR azonosító számát.**

Az ajánlati biztosíték vétel esetén a vételárba beszámításra, eredménytelen pályázat esetén a pályázat elbírálásától számított 8 munkanapon belül visszafizetésre kerül.

Az ajánlati biztosíték fizetési kötelezettség csak abban az esetben tekintendő teljesítettnek, ha az ajánlati biztosíték teljes összege az értékesítés megkezdése előtt legkésőbb 24 órával az előbbiekben megadott bankszámlán hiánytalanul jóváírásra kerül.

Az ajánlati biztosíték vétel esetén a vételárba beszámításra, eredménytelen pályázat esetén a pályázat elbírálásától számított 8 munkanapon belül visszafizetésre kerül.

Az ajánlati biztosítékkal kapcsolatos egyéb közlemény: az ajánlati biztosíték megfizetése feltétele a pályázaton való részvételnek. Ha a pályázati eljárás eredményes, az ajánlati biztosíték a nyertes pályázónál a vételárba beszámításra kerül, a többi pályázó esetében pedig az ajánlati biztosíték teljes összege az eredményhirdetés napjától - a Cstv. 49/A.§(4) bekezdése szerinti ártárgyalás esetén, az ártárgyalás eredményhirdetésének napjától - számított 8 munkanapon belül visszautalásra kerül.

Ha pályázati eljárás eredménytelen, az ajánlati biztosíték teljes összege a pályázóknak az eredményhirdetéstől számított 8 munkanapon belül visszautalásra kerül.

Ha a szerződés a nyertes pályázó érdekkörében felmerülő okból nem jön létre, vagy a nyertes pályázó a vételárat az előírt határidőben nem fizeti meg, úgy az ajánlati biztosítékot elveszíti, és a Kiíró ezt az összeget az értékesítési bevétel részeként számolja el.

**A felszámoló az ajánlati biztosíték után kamatot nem fizet.**

A felszámolónak – a vagyonfelmérés, valamint az adós vagyonára vonatkozó adatok alapján –elővásárlásra jogosultról nincs tudomása.

**A felszámoló a kellékszavatosságot és a garanciát teljes-körűen kizárja.**

*A gépjármű műszaki állapota korának megfelelő.*

A vételár megfizetése csak átutalással történhet, az adásvételi szerződés aláírását követő 30 napon belül. **Részletfizetési lehetőség nincs.**

**A pályázatnak tartalmaznia kell:**

* A pályázó szerződéskötéshez szükséges minden adatát. ***Jogi személy esetén:*** cég név, székhely, 30 napnál nem régebbi cégkivonat, a rendelkezésre jogosult képviselő aláírási címpéldánya. Elektronikus elérhetőség és a telefonszám. ***Magánszemély esetén:*** név, születési hely, idő, anyja neve, személyi igazolvány száma, adóazonosító jele, lakcíme, továbbá a pályázó telefon - és faxszáma, e-mail elérhetősége. Cég esetén, csak cégszerű aláírást fogad el a felszámoló hitelesnek, magánszemély pályázó esetén két tanú aláírásával kell hitelesíteni, hogy a pályázó pályázatát személyesen írta alá.
* Külföldi pályázó esetén a fenti dokumentumok hitelesített magyar nyelvű fordítását és magyar kézbesítési megbízott megjelölését kérjük.
* Amennyiben pályázó meghatalmazott útján nyújtja be ajánlatát, a meghatalmazott igénybevételére vonatkozóan a Pp. (2016. évi CXXX. tv.) 64-70. § -ában foglalt jogszabályok az irányadók.
* A megpályázott vagyontárgyért felajánlott vételár összegét, a vételár megfizetésének módját, határidejét, amely nem lehet több mint az adásvételi szerződés megkötését követő **30 naptári nap.**
* Az ajánlati biztosíték befizetéséről szóló igazolást, továbbá nyilatkozni kell arról is, hogy a befizetett ajánlati biztosítékot – az ajánlatának el nem fogadása esetén – milyen számlára kéri visszautalni a pályázó.
* A pályázat benyújtásának határidejétől számított **60 napos ajánlati kötöttség vállalását**.
* Nyilatkozatot arról, hogy a tenderfüzetben meghatározott tartalommal adás-vételi szerződést köt az értékelési jegyzőkönyv **EÉR-be** történő feltöltését követő 30 napon belül.
* Nyilatkozatot a kellékszavatosság, a garanciális igény érvényesíthetősége kizárásának tudomásul vételéről.
* Nyilatkozatot arról, hogy vele szemben nem állnak fenn a Cstv. 49. § (3) és (3b) bekezdésben meghatározott kirázó feltételek.
* Nyilatkozatot, hogy sikertelen pályázat esetén, **milyen bankszámlára lehet a bánatpénzt visszautalni.**
* A megajánlott vételár fedezetének hitelt érdemlő igazolását.
* Nyilatkozatot, hogy elfogadja-e az e-mailen keresztül történő **értesítést, amennyiben igen, azt milyen e-mail címre kéri, amelyet adjon meg.**
* Nyilatkozni kell továbbá arról, hogy a pályázó az adásvételi szerződés szerkesztésének és ellenjegyzésének ügyvédi költségét megtéríti. A szerződést a felszámoló által meghatározott ügyvédi iroda készíti. A szerződéskötés jogi eljárásának költsége a bruttó vételár 2%-a +Áfa, de minimum 100.000 Ft + Áfa.

A felszámoló az értékesítéssel kapcsolatban írásos ajánlatokat kér benyújtani, melyeket az **KRÍZIS KONTROLL Vagyonkezelő Korlátolt Felelősségű Társaság** által feltöltött hirdetmény alapján az Elektronikus Értékesítési Rendszer **(EÉR)** igénybevételével, elektronikusan lehet megtenni.

**A pályázat benyújtásának kezdő időpontja a Cégközlönybeli közzétételtől számított 15. nap 8:00 óra.**

**A pályázat benyújtásának záró időpontja a pályázat benyújtásának kezdő időpontját követő 15. nap 16:00 óra.**

A pályázatok kiértékelésére a pályázat benyújtásának záró időpontját követő 20 napon belül kerül sor.

Az ÁFA -ra vonatkozóan a hatályos jogszabályok az irányadók, a pályázati irányárak az ÁFA-t nem tartalmazzák. ***A pályázat során a pályázók nettó értéken pályáznak***.

Az érvényesnek nyilvánított pályázatok közül az a pályázat nyer, mely a vételár, a fizetés módja, és a fizetési határideje szempontjából a felszámoló által elfogadható, legelőnyösebb ajánlatot tartalmazza. Ennek elbírálása során a vételár összegét súlyozottabban veszi figyelembe a felszámolóbiztos.

Az adásvételi szerződés megkötésére a pályázat eredményének közlésétől számított 30 napon belül kerül sor, melynek időpontjáról a felszámoló írásban, e-papíron, e-mailen értesíti a nyertes pályázót. A szerződéskötés feltétele az EÉR rendszer üzemeltető számára történő, a felszámoló által véglegesnek elfogadott vételár 1% -nak megfelelő mértékű jutalék fizetési kötelezettség teljesítése, amely nem része a vételárnak. A megkötendő adásvételi szerződésre a magyar jog az irányadó.

Az adásvételi szerződés megkötésével kapcsolatosan felmerülő minden költség, díj és illeték a nyertes pályázót terheli.

A Cstv. 49/A. § (4) bekezdése értelmében több megfelelő, közel azonos értékű (a vételár vonatkozásában legfeljebb 10 %-kal eltérő) ajánlat esetén ártárgyalásra kerül sor az EÉR rendszerének igénybevételével. ***A rendszer üzenettel tájékoztatja az ártárgyalásra meghívott pályázókat az ártárgyalás fordulójának kezdő és záró időpontjáról.***

Az elővásárlási jog gyakorlását [Cstv. 49/C. § (3) bekezdés] nem lehet az ajánlati biztosíték megfizetésétől függővé tenni. [237/2009. (X.20) Korm. rendelet 2. § -nak (8) bekezdése]. A felszámoló az elektronikus értékesítés érvényességének és eredményességének megállapítását követően a nyertes ajánlatot bemutatja az elővásárlási joggal rendelkezőknek, az őket megillető sorrendben, annak érdekében, hogy nyilatkozzanak: kívánnak-e élni elővásárlási jogukkal.

Elővásárlási jogosultak kizárólag a nyilvános pályázat időszakában, a lejárat napjáig jelenthetik be elővásárlási szándékukat.

A felszámoló részére a pályázati kiírás nem jelent értékesítési kötelezettséget, fenntartja magának a jogot, hogy megfelelő ajánlat hiányában a pályázatot eredménytelennek nyilvánítsa, vagy ha a körülmények indokolják, a pályázatot visszavonja, és új pályázat kiírásáról, vagy árverés alkalmazásáról döntsön.

**Az Eladóval szembeni hitelezői követelések vételárba történő beszámítására nincs lehetőség.**

**Az ÁFA fizetésére vonatkozó szabályok:** a minimál ár, illetve a vételi ajánlatok nettóban értendőek. A személygépjármű értékesítése ÁFA mentes.

**17/2014 (II.3.) Kormányrendeletet 12.§ (5) bekezdés szerinti részletes feltételek:**  
Jelen közlemény a meghirdetett vagyonelem harmadik hirdetése (a minimál ár a becsérték 50%-a).

A felszámoló az értékesítéssel kapcsolatban a hirdetmény alapján az Elektronikus Értékesítési Rendszeren keresztül, elektronikus úton kéri a pályázatok benyújtását.  
A legmagasabb vételár az elsődleges értékesítési szempont.

A nyertes pályázó a megvásárolt ingóság birtokbavételéről a vételár kiegyenlítésének napjától számított maximum 15 napon belül saját költségén gondoskodni köteles. A felszámoló az ingóság őrzéséért, tárolásáért költségtérítést számít fel, ha a vevő a birtokbavételre szabott határidőt túllépi, melynek összege minden megkezdett nap után 10. 000,- Ft + ÁFA.

***Érdeklődni, a pályázattal kapcsolatban az EÉR felületén lehet. A nyilvános értékesítésre kerülő felszámolási vagyon (ingóság,) részletes bemutatását - az EÉR-en keresztül - Tenderfüzet formájában lehet megvásárolni.***

**A gépjármű megtekinthetőségéről az EÉR rendszer felületén keresztül van lehetőség érdeklődésre.**